En 15-årig knægt skylder nok sine forældre lidt af en forklaring, efter han natten til søndag lånte deres bil og kørte galt hele to gange. Hans køretur ophørte brat, da han kørte ind i en have på Moldbjergvej mellem Nibe og Støvring. Her ramte bilen en mur. Forældrene blev tilkaldt til stedet. Efterfølgende fandt Nordjyllands Politi ud af, at han blot 700 meter væk også havde været en tur i grøften.  Her var det dog lykkedes den 15-årige at slippe op fra. Den unge chauffør pådrog sig ingen skader. Forældrenes bil derimod har set bedre dage.
En 15-årigs køretur i forældrenes bil gik ikke helt som planlagt og fik en brat afslutning, da han ramte en mur.